Άμεση Δράση Γουέμπστερ.
Μόλις ήρθε κάποιος και λέει ότι απήχθη μια κοπέλα.
Και ότι εκείνη πήδηξε από το όχημα.
Εντάξει.
Και ότι αιμορραγεί.
Είναι στο πάρκινγκ;
Ναι, στο πάρκινγκ.
ΕΚΑΒ του Γουέμπστερ. Χρειάζονται ασθενοφόρο στο Waffle House.
Τον Μάιο του 1997, απήχθη μια νεαρή γυναίκα.
Ήταν στο ημιφορτηγό του.
Κατευθύνονταν βόρεια στον Ι-45 προς το Χιούστον.
Κατάφερε να ανοίξει την πόρτα και να πηδήξει στον αυτοκινητόδρομο.
Ήταν γεμάτη γρατζουνιές.
Αιμορραγούσε.
Τη γυναίκα την έλεγαν Σάντρα Σαπό.
Το μόνο που σκεφτόμουν ήταν ότι θα με σκοτώσει.
Προτιμούσα να πηδήξω και να σκοτωθώ παρά να κάνει αυτό που σκόπευε.
Κι έτσι, πήδηξα.
Τραυματίστηκε σοβαρά, αλλά επέζησε.
Πήγε στο αστυνομικό τμήμα.
Δεν θυμόταν τον αριθμό πινακίδας,
αλλά περιέγραψε το εσωτερικό του οχήματος.
Περιέγραψε και τον άντρα που την απήγαγε.
Αραιωμένα μαλλιά μπροστά,
έντονες σακούλες κάτω από τα μάτια, μαύρο καουμπόικο καπέλο.
Αυτός είναι.
ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Το θετικό της υπόθεσης με τη γυναίκα που πήδηξε από το όχημα
είναι ότι τον είδε.
Ένας αυτόπτης μάρτυρας που μπορεί να πει "Αυτός με απήγαγε"
ήταν σημαντική εξέλιξη.
Ο άνδρας πιθανώς οδηγεί ημιφορτηγό.
Βάσει της περιγραφής, είναι λευκός, 35άρης, μέτριου αναστήματος.
Πώς θα τον πιάσουμε;
Μπορείς να βγεις εύκολα από τον Ι-45
τη νύχτα.
Ανοίγεις το πορτμπαγκάζ, πετάς έξω το πτώμα.
Το νερό καλύπτει τα στοιχεία.
Και φεύγεις.
Η Σμίδερ και άλλα θύματα
βρέθηκαν στο ίδιο ύψος του Ι-45.
ΕΛΕΝ ΜΠΙΣΟΝ ΤΖΕΣΙΚΑ ΚΕΪΝ
ΛΟΡΑ Κ. ΣΜΙΔΕΡ ΕΞΑΦΑΝΙΣΤΗΚΕ
Τις μέρες μετά την εξαφάνιση της Λόρα,
τα αστυνομικά τμήματα στον άξονα του Ι-45 άρχισαν να ανταλλάζουν πληροφορίες.
Άρχισαν να συνεργάζονται.
Μια κομητεία έκανε έρευνα για τους δράστες σεξουαλικών εγκλημάτων που ζούσαν εκεί
και το αποτέλεσμα ήταν 2.100 άντρες.
Τέλη Σεπτεμβρίου, μια γνωστή μου αστυνομικός,
η Σου Ντίτριχ, πήγε στον αρχηγό της αστυνομίας στο Φρέντσγουντ.
Άρχισε να της λέει για έναν ύποπτο στην υπόθεση της Λόρα Σμίδερ.
Συνειδητοποίησα ότι θύμιζε πολύ τις πληροφορίες
που είχε δώσει η Σάντρα.
Ταίριαζε με την περιγραφή.
16 ΟΚΤΩΒΡΙΟΥ 1997
Νούμερο 4, στον κόκκινο κύκλο.
Τον έφεραν για αναγνώριση από κοντά.
Το βλέμμα της Σάντρα καρφώθηκε πάνω του μόλις μπήκε.
Επανάλαβε μετά από μένα με δυνατή φωνή.
"Μην ουρλιάζεις".
Μην ουρλιάζεις.
"Μπες στο αμάξι".
Μπες στο αμάξι.
"Θα σε σκοτώσω, σκύλα".
Θα σε σκοτώσω, σκύλα.
Είπε ότι είναι το νούμερο τέσσερα. Αυτός ήταν.
Κι ήταν ο Μπιλ Ρις.
Έβγαλαν ένταλμα έρευνας για το σπίτι
και το ημιφορτηγό του.
Βρήκαν και το μαύρο καουμπόικο καπέλο που είχε αναφέρει η Σάντρα.
Κατάφεραν να συλλάβουν τον Ρις για την απαγωγή της.
Ο Γουίλιαμ Ρις δούλευε σε οικοδομές
την περίοδο που εξαφανίστηκε η Λόρα Σμίδερ και άλλες κοπέλες.
Ήταν δράστης σεξουαλικών εγκλημάτων από την Οκλαχόμα
που μόλις είχε βγει από τη φυλακή
αφού έκτισε ποινή για δύο διαφορετικές σεξουαλικές επιθέσεις.
Ο Γουίλιαμ Ρις ήρθε στο Χιούστον για να δουλέψει.
Το 1997, δημιουργούνταν μια νέα συνοικία πολύ κοντά στο σπίτι της Λόρα Σμίδερ,
κι ο Γουίλιαμ Ρις δούλευε σε οικοδομές σε εκείνη τη νέα συνοικία.
Και αποδείχτηκε ότι στις εννιά,
όταν η Λόρα βγήκε να κάνει τζόκινγκ,
ο Μπιλ Ρις σχολούσε από τη δουλειά
εκείνη τη μέρα με οδηγία του εργοδηγού, γιατί θα έβρεχε.
Πώς την έπεισε να μπει στο όχημα;
Δεν ξέρουμε αν χρησιμοποίησε όπλο.
Δεν ξέρουμε
αν την ξεγέλασε.
Μα κανείς δεν την ξαναείδε από τότε.
ΕΞΑΦΑΝΙΣΗ ΠΑΙΔΙΟΥ
Όταν εξαφανίστηκε η Λόρα,
ανέκριναν τον Γουίλιαμ Λούις Ρις από πολύ νωρίς και τον παρακολουθούσαν.
Όταν απήχθη η Σάντρα Σαπό,
αναρωτιόμουν τότε,
όταν έγινε στο ίδιο τμήμα του δρόμου,
αν είχε ανάμειξη.
ΛΕΙΨΑΝΑ ΤΗΣ ΛΟΡΑ ΣΜΙΔΕΡ
Όταν ερευνούσαμε τον Γουίλιαμ Ρις το 1997,
τον θεωρούσαμε πιθανό ύποπτο για τους φόνους της οδού Κάλντερ.
Είναι εξαιρετικά σπάνιο
να υπάρχουν δύο κατά συρροή δολοφόνοι σε τόσο κοντινή απόσταση
και με λίγα χρόνια διαφορά.
Όμως, όταν βρέθηκαν η Χάιντι Φάι, η Λόρα Μίλερ
και η πρώτη άγνωστη γυναίκα,
ο Γουίλιαμ Ρις ήταν στη φυλακή της Οκλαχόμα,
άρα δεν μπορούσε να είναι ο δράστης.
Ο άντρας συνελήφθη για απαγωγή
και χαρακτηρίστηκε βασικός ύποπτος για τη δολοφονία της Λόρα Σμίδερ.
Εκτός από τον φόνο της Σμίδερ, η αστυνομία ερευνά αν εμπλέκεται
στην εξαφάνιση μιας ακόμη έφηβης, της Τζέσικα Κέιν από το Τίκι Άιλαντ.
Στην αρχή,
ο Ρις κρατούσε μια πολύ πειστική στάση καλού επαρχιώτη.
Έχω δει την κασέτα. Ήταν πολύ πειστικός.
Είναι κακό. Μου την έστησαν, λες κι είμαι κατά συρροή δολοφόνος.
Δεν τη σκότωσα. Δεν το ξέρω το κορίτσι.
Δεν ήμουν ποτέ μαζί του.
Η Λόρα Σμίδερ βρέθηκε νεκρή.
Υπήρχαν ελάχιστα στοιχεία
και η Τζέσικα Κέιν δεν βρέθηκε καν.
Ο εισαγγελέας άσκησε δίωξη για τη Σάντρα, όχι για τη Λόρα,
γιατί δεν υπήρχαν αρκετά στοιχεία για μια υπόθεση δολοφονίας.
Τότε απογοητεύτηκα πολύ, γιατί νόμιζα ότι είχαμε επαρκή στοιχεία.
Ο Γουίλιαμ Ρις δεν κατηγορήθηκε για την υπόθεση της Λόρα Σμίδερ,
αν κι οι γονείς της είναι συνεχώς παρόντες στη δίκη για την απαγωγή.
Η Ρις καταδικάστηκε για την απαγωγή της Σάντρα Σαπό
σε ποινή φυλάκισης 60 ετών.
Πήρα συνέντευξη από τον Ρις όταν ξεκίνησα να γράφω το βιβλίο.
-Σκότωσες τη Λόρα Σμίδερ; -Όχι.
ΦΩΝΗ ΤΟΥ ΓΟΥΙΛΙΑΜ ΡΙΣ
Δεν είδες τη Λόρα εκείνη τη μέρα;
Να τρέχει στον δρόμο, καθώς οδηγούσες το αμάξι σου;
Όχι.
Και την Τζέσικα Κέιν;
Ποια είναι αυτή;
Το κορίτσι που εξαφανίστηκε στον Ι-45.
-Γιατί θεωρείσαι ύποπτος; -Δεν δίνω δεκάρα.
Έχω ό,τι χρειάζεται για να αποδείξω ότι είμαι αθώος.
Τίποτα δεν με συνδέει με τίποτα.
Αρνιόταν τα πάντα.
Τι λες να συνέβη, λοιπόν;
Δεν με νοιάζει.
Έφυγα πιστεύοντας ότι τις είχε σκοτώσει και τις δύο.
Μα δεν υπήρχε τίποτα στις ηχογραφήσεις μου που να το αποδεικνύει.
Από το 1983, στην κομητεία Γκάλβεστον έχουν σημειωθεί πολλές
μυστηριώδεις εξαφανίσεις,
που αφορούσαν νέες γυναίκες, κυρίως έφηβες.
Όλες τους είτε εξαφανίστηκαν είτε βρέθηκαν νεκρές.
ΕΞΑΦΑΝΙΣΤΗΚΑΝ
Η αστυνομία φοβάται πως οι υπεύθυνοι είναι ακόμα εκεί έξω.
Πώς βρέθηκαν στο ίδιο μέρος αυτά τα άρρωστα καθάρματα;
Δεν ξέρω. Δεν το καταλαβαίνω.
Δεν το καταλαβαίνω.
Καθώς ο χρόνος κυλούσε χωρίς να προκύπτουν στοιχεία,
η υπόθεση των φόνων της οδού Κάλντερ παρέμενε άλυτη.
Τη δεκαετία του '90, οι ντετέκτιβ θεωρούσαν τον Έιμπελ ύποπτο.
Μα δεν υπήρχαν αποδείξεις ότι είχε κάνει κάτι.
Ο Τιμ κατέληξε ότι ο Ρόμπερτ δεν ήταν ένοχος.
Ο Τιμ Μίλερ,
ο πιο ανένδοτος εχθρός του Έιμπελ σ' αυτό το κομμάτι του Τέξας,
αυτός που ήθελε να τον σκοτώσει,
συνειδητοποίησε ότι το παρατράβηξε.
Του τηλεφώνησε και είπε "Συγγνώμη".
Είχα την ευκαιρία να τον αγκαλιάσω και να πω
"Ρόμπερτ, συγχώρεσέ με".
Και κλάψαμε μαζί.
Μα δεν ήταν αρκετό. Ήταν πολύ αργά.
Ο Έιμπελ ήξερε ότι ο κόσμος θα τον θεωρεί πάντα κατά συρροή δολοφόνο.
Στο Λιγκ Σίτι τον θεωρούσαν ύποπτο μέχρι τον θάνατό του.
Πέρασε με το αμαξάκι του γκολφ τις ράγες
την ώρα που περνούσε το τρένο.
Δεν θα μάθουμε ποτέ αν ήταν αυτοκτονία ή ατύχημα.
Καταστράφηκε η ζωή του. Δεν άντεχε αυτό που έκαναν.
Δεν το άντεχε.
Χαραμίστηκε χρόνος κι άλλη μία ζωή.
ΝΕΚΡΟΛΟΓΙΕΣ ΕΪΜΠΕΛ
Είναι πολλά τα θύματα.
Η ΑΣΤΥΝΟΜΙΑ ΑΚΟΜΑ ΑΝΑΖΗΤΑ ΣΤΟΙΧΕΙΑ ΓΙΑ ΤΟΥΣ ΦΟΝΟΥΣ ΣΤΗΝ ΚΟΙΛΑΔΑ ΤΟΥ ΘΑΝΑΤΟΥ
ΜΠΟΥ!
-Πώς σας λένε; -Κλάιντ Χέντρικ.
Η διακόσμηση;
Το κάνουμε για τα παιδιά.
Βάλαμε τις ταφόπλακες εδώ.
Για να μοιάζουν με τάφους.
Ο Κλάιντ Χέντρικ.
Τον είχα κατά νου από την πρώτη στιγμή που έμαθα για την Έλεν Μπίσον.
Αλλά μετά ο Έιμπελ έγινε βασικός ύποπτος.
Ήταν χάσιμο χρόνου.
Μετά, επέστρεψα στο ίδιο άτομο που υποψιαζόμουν από την αρχή.
Μετά τη δίκη για κακοποίηση του πτώματος της Έλεν Μπίσον,
είχε κι άλλες φορές θέματα με τον νόμο.
ΚΛΑΪΝΤ ΧΕΝΤΡΙΚ
Ο Κλάιντ Χέντρικ είχε ήδη εκτίσει την ποινή στη Φλόριντα.
Ο φάκελός του στην εισαγγελία της κομητείας Γκάλβεστον
είναι αρκετά παχύς.
Τον κατηγόρησαν πρώην σύζυγοι και πρώην κοπέλες του
για ξυλοδαρμό, για χρήση κοκαΐνης, για εμπρησμό.
ΔΙΑΦΥΓΗ ΣΥΛΛΗΨΗΣ ΕΠΙΘΕΣΗ
ΚΛΟΠΗ ΚΑΚΟΠΟΙΗΣΗ ΠΤΩΜΑΤΟΣ
ΛΙΓΚ ΣΙΤΙ, ΤΕΞΑΣ
Ο Κλάιντ Χέντρικ ήξερε τα πάντα για την περιοχή.
Δούλευε για έναν εργολάβο που ήταν εδώ, στην οδό Κάλντερ.
Βρήκαμε κάποιες πληροφορίες.
Εδώ ο Κλάιντ πετούσε δομικά υλικά.
Δίπλα στη Λόρα
υπήρχαν παλιά κεραμίδια και σαπισμένα ξύλα
που προέρχονταν προφανώς από το σπίτι κάποιου.
Αυτή ήταν η δουλειά του.
ΝΤΙΚΙΝΣΟΝ, ΤΕΞΑΣ 2012
Ο Τιμ Μίλερ επικοινώνησε μαζί μου
και με έναν άλλον ντετέκτιβ για να βρεθούμε.
Πήγαμε στο γραφείο του, και εκείνος ζήτησε τη βοήθειά μας.
Ο Τιμ Μίλερ υποψιαζόταν
την εμπλοκή του Χέντρικ στον φόνο της κόρης του.
Για χρόνια, οι αστυνομικοί που γνώριζαν την υπόθεση της Μπίσον
ήταν δύσπιστοι απέναντι στους ισχυρισμούς του Χέντρικ.
Ήταν βασικός ύποπτος, και πάντα πίστευαν
ότι εμπλεκόταν περισσότερο από όσο μπορούσαμε να αποδείξουμε.
Εγώ κι άλλοι ερευνητές δημιουργήσαμε μια ειδική ομάδα γι' αυτόν τον σκοπό.
Πιστεύαμε ότι αν ξανανοίγαμε την υπόθεση της Μπίσον,
ίσως προέκυπταν περισσότερες πληροφορίες και στοιχεία
για τις άλλες άλυτες υποθέσεις.
Για να βρούμε τον δράστη της δολοφονίας της,
έπρεπε να έχουμε στοιχεία.
Τον Μάρτιο του 2012 κάναμε την εκταφή της Έλεν Μπίσον.
Ήταν μια πολύ δύσκολη απόφαση.
Δεν μπορώ να το φανταστώ να γίνεται σε δικό μου άνθρωπο.
ΓΡΑΦΕΙΟ ΣΕΡΙΦΗ ΚΟΜΗΤΕΙΑΣ ΓΚΑΛΒΕΣΤΟΝ
Κλάιντ, κάτσε από εδώ.
Δεν έχω ξαναδεί τέτοιο μπουκάλι.
Ναι, κλείνει με καπάκι, γιατί μου λείπει η μισή γνάθος.
Λόγω του καρκίνου.
Είμαστε ο Τεντ Χάνσον απ' το γραφείο σερίφη
κι ο πράκτορας Ρένισον απ' το FBI, κι είσαι ο Κλάιντ Χέντρικ.
-Ναι. -Εντάξει.
Ας ξεκινήσουμε με την Έλεν Μπίσον.
Ποια είναι αυτή;
Στον δρόμο για εδώ,
σε ρώτησα πότε κουβάλησες κάποιο πτώμα.
Απάντησες "Ποτέ".
-Αυτή είναι; -Ναι.
Το 1985, όταν συνέβη αυτό,
οι ιατροδικαστές δεν είχαν τον σημερινό εξοπλισμό.
Σωστά.
Κάναμε εκταφή.
Αυτό σημαίνει ότι κάναμε έρευνα
και βρήκαμε ένα τεράστιο κάταγμα στο κρανίο.
Δεν μιλάμε για ένα μικρό ράγισμα.
Μιλάμε για ένα τεράστιο κάταγμα που θα μπορούσε να προκαλέσει θάνατο.
-Δεν είναι δυνατόν. -Κι όμως είναι.
Ο ιατροδικαστής εξέτασε τον σκελετό.
Σύμφωνα με τους ειδικούς,
αυτό γίνεται μόνο σε περίπτωση ανθρωποκτονίας.
Δεν προσπαθώ να δω αν έπαθε κάταγμα.
Προσπαθώ να δω πώς έπαθε το κάταγμα.
Το μόνο που μπορώ να σκεφτώ είναι ότι ίσως…
Όταν μπήκε για κολύμπι και μετά δεν κολυμπούσε…
Αλλά δεν υπάρχει τίποτα εκεί μέσα…
Ήμουν χρόνια σ' αυτά τα νερά.
Αποκλείεται να βούτηξε και να χτύπησε. Αποκλείεται να είχε κατάγματα στο κρανίο.
Οι δολοφόνοι πρέπει να πληρώνουν.
Αυτό είναι το σωστό.
Κρίνεσαι από το αν αναλαμβάνεις την ευθύνη για τα λάθη σου,
και αποτυγχάνεις παταγωδώς σ' αυτό.
Βάζω το χέρι μου στη Βίβλο.
Δεν έχω βλάψει ποτέ κανέναν σε βαθμό θανάτου.
Είναι οριστικό. Αυτό συνέβη.
Για μένα, είναι ένα μυστήριο.
Νόμιζε ότι ανήκε στο παρελθόν και ότι ίσως την είχε γλιτώσει.
Για να προκληθεί το κάταγμα απαιτούνταν πολύ μεγάλη, ισχυρή δύναμη.
Μια δύναμη που δεν ήταν από ατύχημα, που είχε σκοπό να αφαιρέσει μια ζωή.
Αυτό, μαζί με άλλα πράγματα, μας έδωσε αρκετά στοιχεία
για να τον κατηγορήσουμε για τον φόνο της Μπίσον.
ΚΛΑΪΝΤ ΕΝΤΓΟΥΙΝ ΧΕΝΤΡΙΚ
Αυτός είναι;
Ναι. Αυτός είναι. Κι εδώ.
Η λίστα είναι μακρά.
Με αρρωσταίνει να τα βλέπω. Πραγματικά.
Ως επιπλέον στοιχεία, είχαμε κάποιες δηλώσεις που είχε κάνει ο Χέντρικ
σε άλλους κρατούμενους στη φυλακή, ενώ περίμενε να δικαστεί.
Συνήθως τους αποκαλούμε "καρφιά" ή "πληροφοριοδότες της φυλακής".
Ο Χέντρικ μίλησε για την υπόθεση της Μπίσον
και παραδέχτηκε και άλλους φόνους.
Μεταξύ αυτών, συμπεριέλαβε και το όνομα της Λόρα Μίλερ.
Στον εισαγγελικό φάκελο για την Μπίσον υπάρχει ένα έγγραφο με τίτλο
"Γνωστοποίηση πρόθεσης χρήσης στοιχείων άλλων εγκλημάτων ή πράξεων".
Στο έγγραφο, η εισαγγελία γράφει "Ο κατηγορούμενος έκανε σεξ με τη Μίλερ
και μετά τη σκότωσε ενσυνείδητα".
Η εισαγγελία επεσήμαινε ότι ο Χέντρικ εμπλεκόταν
τη δεκαετία του '80 στους άλυτους φόνους της κοιλάδας του θανάτου.
Χωρίς να επικοινωνήσω με τον Τιμ Μίλερ,
κατέθεσα ένα έγγραφο
που έλεγε πως ήξερα ποιος δολοφόνησε και πιθανώς βίασε την κόρη του.
Μετανιώνω γι' αυτό.
Μ' αυτόν τον τρόπο γνώρισα τον Τιμ Μίλερ.
Καθόλου ιδανικός τρόπος.
Πώς το μάθατε;
Το διάβασα στις εκθέσεις του δικαστηρίου.
Χλεύαζε και καυχιόταν.
Το παραδέχτηκε ο ίδιος όταν ήταν στη φυλακή.
ΣΕΞ ΜΕ ΤΗ ΛΟΡΑ ΜΙΛΕΡ
Ότι έκανε σεξ με τη Λόρα πριν τη σκοτώσει.
Ότι σκότωσε τη Χάιντι.
Μου τηλεφώνησε ο Τιμ Μίλερ,
και του εξήγησα την πηγή των πληροφοριών
και γιατί δεν αποτελούσαν εξέλιξη στην υπόθεση.
Ο νόμος του Τέξας ορίζει ότι δεν θα καταδικάζεται κάποιος
βάσει πληροφοριών από τα "καρφιά".
Χρειάζεται η απόδειξη εμπλοκής του κατηγορουμένου.
Μίλησα σε έναν από αυτούς
που ήταν στη φυλακή με τον Κλάιντ, όταν εκείνος τους είπε
ότι έκανε σεξ με τη Λόρα πριν τη δολοφονήσει.
Πολύ επώδυνη συζήτηση.
Ήλπιζα να καταφέρω να βρω
το παραμικρό αποδεικτικό στοιχείο,
μα ό,τι και να έβρισκα και να έδινα στην αστυνομία
πιθανότατα θα χανόταν.
Ξέρω ότι ο Τιμ θέλει να οδηγηθεί στη δικαιοσύνη ο δολοφόνος της κόρης του.
Κι εγώ το θέλω. Όλοι το θέλουν.
Ρωτήσαμε τον Χέντρικ αν είχε κάτι να πει για τη Λόρα.
"Προσπαθούν να μου φορτώσουν τους φόνους. Δεν τη σκότωσα. Δεν τη γνωρίζω καν".
Το σύστημα ποινικής δικαιοσύνης είναι ένα χρονοβόρο,
σκληρό σύστημα για τα θύματα
και για τις οικογένειές τους.
Μα αυτός αγωνίζεται καθημερινά.
Τον μήνυσα για ανθρωποκτονία εξ αμελείας.
Θα παλεύω μέχρι την τελευταία μου πνοή.
25 ΜΑΡΤΙΟΥ 2014
ΓΚΑΛΒΕΣΤΟΝ, ΤΕΞΑΣ
Ο Χέντρικ ήταν σιωπηλός, ενώ ο εισαγγελέας έλεγε
ότι αυτός σκότωσε και προσπάθησε να κρύψει το πτώμα της Έλεν Ρέι Μπίσον.
Άφησε την 29χρονη γυναίκα
κάτω από έναν καναπέ…
και την ξέχασε.
Μέλη της οικογένειας της Χάιντι ήταν εκεί.
Ο Τιμ Μίλερ ήταν εκεί.
Ανέβασα παλμούς, είχα άγχος.
Δυσκολεύομαι, μα δεν θα μπορούσα να λείπω.
Κάλεσα ως μάρτυρα τον ιατροδικαστή.
Από τις φωτογραφίες που είχαμε από την αρχική εξέταση της Έλεν Μπίσον,
υπήρχαν μόνο δύο από το κρανίο,
που δεν έδειχναν την περιοχή του κατάγματος.
Υποστήριξα στους ενόρκους
ότι ο ιατροδικαστής, για να προστατέψει τη φήμη του,
έκρυψε ή κατέστρεψε στοιχεία.
Ο ΧΕΝΤΡΙΚ ΕΝΟΧΟΣ ΓΙΑ ΦΟΝΟ
Δικάσαμε τον Χέντρικ για φόνο.
Οι ένορκοι έκριναν ότι είναι ένοχος.
ΠΟΛΙΤΕΙΑ ΤΟΥ ΤΕΧΑΣ ΚΟΜΗΤΕΙΑ ΓΚΑΛΒΕΣΤΟΝ
Αφού καταδικάστηκε ο Κλάιντ, περάσαμε στο μέρος της απόδοσης ποινής.
Ένα πρώην μέλος της οικογένειας κατέθεσε.
Με κάλεσαν
ως μάρτυρα στη φάση της απόδοσης ποινής.
Ο εισαγγελέας Κέβιν Πέτροφ
ήθελε να ακούσουν οι ένορκοι όσα είχα να πω.
Να δείξω τι είδους άνθρωπος είναι ο Κλάιντ Χέντρικ.
Τους είπα τι είχε γίνει και ότι τα πράγματα σταδιακά χειροτέρευαν.
Κάποιες φορές με έπαιρνε ο ύπνος βλέποντας τηλεόραση στο σαλόνι.
Και ένιωθα πως κάποιος…
με άγγιζε.
Μου ήταν πολύ δύσκολο να ξυπνήσω.
Κι ένιωθα πολύ κουρασμένη.
Ε: ΤΙ ΣΑΣ ΕΔΙΝΕ; Α: ΧΥΜΟ.
Μου έφτιαχνε έναν χυμό σε σκόνη.
Δεν μου άρεσε.
Αλλά όταν σου έφτιαχνε κάτι,
έπρεπε να το πιεις.
Ένα πρωί, ξύπνησα και πήγα κατευθείαν στο μπάνιο.
Πονούσα σε σημεία που δεν θα έπρεπε.
Διέκρινες πως σε κάποιο βαθμό
το αναβίωνε καθώς το περιέγραφε στους ενόρκους.
Ήταν πολύ δυνατό. Ήταν δύσκολο να το ακούει κανείς.
Για την υπόθεση της Μπίσον,
οι ένορκοι συσκέφθηκαν γρήγορα και επέστρεψαν
δίνοντας τη μέγιστη ποινή των 20 ετών.
Κάποιος με άκουσε επιτέλους.
ΛΙΓΚ ΣΙΤΙ, ΤΕΞΑΣ
Η δίκη της Έλεν Μπίσον μού άνοιξε τα μάτια.
Το γεγονός ότι το ιατροδικαστικό πόρισμα είχε πολλές ανακρίβειες
προκάλεσε παρόμοια απογοήτευση με αυτήν που είχαμε
στην υπόθεση της θείας Χίντι.
Ο ιατροδικαστής δεν διατήρησε τα ρούχα της.
Δεν διατήρησε τα νύχια της.
Δεν διατήρησε αντικείμενα που πιθανώς θα μπορούσαν να αποτελέσουν
εγκληματολογικά στοιχεία
που χρειάζονται οι ένορκοι για να αποφασίσουν τις ποινές.
Σε πολλές περιπτώσεις έχασαν στοιχεία.
Το πουκάμισο που είχε βρεθεί κοντά στο πτώμα της Λόρα χάθηκε.
Ίσως είχε DNA.
Αν δεν βρουν το πουκάμισο, δεν θα μάθουμε ποτέ.
Δεν υπάρχουν αρκετοί πόροι για άλυτες υποθέσεις στην Αμερική γενικά.
Πολλές υποθέσεις έχουν ξεχαστεί
και μένουν άλυτες.
Αυτό επιτρέπει στους δολοφόνους να κυκλοφορούν.
Οι υποθέσεις ήταν παλιές.
Ο κόσμος ίσως το ξέχασε, μα οι οικογένειές τους όχι.
Απλώς ανέδειξε το γεγονός
ότι πρέπει να ερευνήσουμε σε βάθος.
Θα ήταν καλό να μπορούν να βάλουν μια τελεία αυτές οι οικογένειες.
Θα κάνω ό,τι μπορώ για να τις βοηθήσω.
Όταν άρχισα να δουλεύω στην υπόθεση,
δυσκολεύτηκα, γιατί δεν είχα πρόσβαση σε όλα τα αρχεία της αστυνομίας.
Ήθελα να τα μελετήσω όλα.
Μια νέα ματιά ίσως έβλεπε κάτι που οι άλλοι δεν είχαν δει.
Η εξέλιξη της τεχνολογίας βοηθά σε παλιές άλυτες υποθέσεις.
Στα τέλη του 2017, αποφασίσαμε να χρησιμοποιήσουμε
την επιστήμη της γενεαλογίας για να ταυτοποιήσουμε τις δύο γυναίκες.
Δυσκολευτήκαμε να πείσουμε το Λιγκ Σίτι ότι ήταν μια καλή τεχνική.
Ίσως απαντούσε στο ερώτημα που πλανιέται από τη δεκαετία του '80.
Ποιες είναι;
Οι δύο γυναίκες παρέμεναν άγνωστες καθ' όλη τη διάρκεια των ερευνών.
Στο Λιγκ Σίτι, αρχικά ήταν διστακτικοί.
Αλλά τον Ιανουάριο του 2019,
στα γενέθλιά μου,
καταφέραμε να εξάγουμε ένα προφίλ DNA
και το βάλαμε στις βάσεις δεδομένων.
Καταφέραμε να τις ταυτοποιήσουμε.
Η πρώτη άγνωστη γυναίκα ήταν
η Ντόνα Γκόνσουλιν Προυντόμ.
Την ταυτοποιήσαμε ύστερα από τουλάχιστον 30 χρόνια.
Και την επόμενη μέρα,
ταυτοποιήσαμε και τη δεύτερη, ήταν η Όντρι Λι Κουκ.
ΤΑΥΤΟΠΟΙΗΘΗΚΕ ΣΤΙΣ 16 ΑΠΡΙΛΙΟΥ 2019
Υποθέταμε ότι αυτές οι γυναίκες ήταν περιπλανώμενες,
μα κάναμε λάθος.
Η Ντόνα Προυντόμ
είχε έρθει εδώ όπως πολλοί άλλοι.
Το Χιούστον αναπτυσσόταν, υπήρχαν δουλειές.
Η Όντρι Λι Κουκ
ήταν μηχανικός.
Η οικογένειά της την έψαχνε πολύ καιρό.
Αφού ταυτοποιήθηκαν η Ντόνα Προυντόμ
και η Όντρι,
είπα "Να ασκήσουμε δίωξη και να καταδικαστεί ο δράστης".
Ελπίζαμε πως κάποιος που γνώριζε οποιοδήποτε από αυτά τα κορίτσια
θα έδινε πληροφορίες, οτιδήποτε, ακόμα κι αν δεν θεωρούνταν σημαντικό.
Θέλουμε να τα μάθουμε όλα.
Όσοι το περνάμε αυτό
δεν τα παρατάμε ποτέ.
Γεια. Ο Τιμ είμαι.
Γεια, Τιμ. Πώς πάει;
Καλά.
Θα βάλουμε τέσσερα κορίτσια στις ψηφιακές πινακίδες.
Ελπίζω να έχουμε πληροφορίες,
να καλέσει κόσμος και να δώσει κάποια στοιχεία.
Στείλε μου ό,τι θες να γράφουν πάνω.
Και θα τα βάλουμε να εναλλάσσονται στην οθόνη.
Εντάξει.
Μάλιστα.
Θα σου στείλω τον αριθμό πινακίδας.
Ευχαριστώ.
Είχα πολλά σχέδια και στόχους στη ζωή μου.
Ο Θεός είχε άλλα σχέδια για τον Τιμ Μίλερ.
Δεν μπορώ να πω ότι μου αρέσουν, ακόμα και σήμερα.
Πηγαίνει εκεί όλα αυτά τα χρόνια.
Και οι δύο μας.
Τον έχω δει στις έρευνες. Ξέρω ότι πονάει πολύ.
Μπαίνει μέσα στην τρύπα κι αρχίζει να σκάβει με όλους τους άλλους.
Είναι πολύ επίμονος.
Δεν τα παρατάει. Δεν του αρέσει να χάνει.
Είναι καλός.
Είναι μία από τις πιο δυνατές φωνές για τα θύματα.
Ζητάει να λογοδοτήσει ο ένοχος.
Θα πάρουμε γουρούνες; Είναι δύσκολη περιοχή.
Τι πρόγραμμα έχεις;
Επιμένει να βρουν αυτόν που το έκανε αυτό.
Ο Κλάιντ μιλούσε για παλιές σχέσεις του
και για το τι έκανε μαζί τους.
Τότε η μητέρα μου εκνευριζόταν
και τσακώνονταν.
Η πρώτη φορά που γνώρισα τον Τιμ ήταν στη δίκη.
Ήταν αμέσως μετά την κατάθεσή μου.
Ήθελε να μου μιλήσει για την κόρη του,
τη Λόρα Μίλερ,
που ο Κλάιντ την ήξερε.
Έμενε στον ίδιο δρόμο που έμεναν κι αυτοί.
Αυτά είναι του Έιμπελ.
Αυτή είναι η περίφραξη.
Αλλά αφού μου είπε για την κόρη του,
η ηλικία της,
οι συνδέσεις, οι ομοιότητες,
όλα έβγαζαν νόημα.
Έβγαζε νόημα.
Το τυπώνεις με τον φράχτη σημαδεμένο;
Ναι.
Πάμε στην κοιλάδα του θανάτου.
Ο Τιμ με ρώτησε αν θα πήγαινα στην οδό Κάλντερ.
ΟΔΟΣ ΕΡΒΙΝ ΟΔΟΣ ΚΑΛΝΤΕΡ
Να δούμε μήπως είχα ξαναπάει.
Ίσως είχα πάει, ίσως όχι.
Εδώ υπήρχε μια πύλη.
Πρέπει να θυμηθώ
αν είναι το μέρος όπου με έφερε ο Κλάιντ.
Πόσων ετών ήσουν;
-Έφηβη. -Δώδεκα, δεκατρία;
Έτσι, όταν μπήκαμε σ' αυτό το κτήμα,
δεν μου θύμιζε κάτι.
Ώσπου στην άκρη των δέντρων
είδα ένα πράγμα με μεγάλους μεταλλικούς σωλήνες
που έβγαινε από τη γη.
Είχε ένα μονοπάτι και μετά υπήρχε μια μικρή λίμνη.
Αυτός ο μεταλλικός σωλήνας
μου προκαλούσε μια ένταση.
Όλα επανήλθαν στη μνήμη μου.
Δεν ήξερα ότι ήταν η οδός Κάλντερ,
αλλά ήμουν εκεί.
Η ΜΑΡΛΑ ΠΙΣΤΕΥΕΙ ΟΤΙ ΕΙΧΕ ΠΑΕΙ ΕΚΕΙ ΣΤΙΣ ΑΡΧΕΣ ΤΗΣ ΔΕΚΑΕΤΙΑΣ ΤΟΥ '90.
Ο Κλάιντ έπρεπε να κουρέψει το γρασίδι
στο κτήμα του φίλου του.
Ήταν το ίδιο μέρος.
Ήταν η οδός Κάλντερ.
Τον είδα. Κάτι έκανε στο έδαφος.
Έσκαβε.
Δεν ξέρω τι έκανε εκεί πέρα ο Κλάιντ,
αλλά δεν μπορώ να πιστέψω ότι ήμουν εκεί.
Τώρα βγάζει νόημα.
Μετά από όσα είδα
και όσα άκουσα και πέρασα,
ανακουφίστηκα όταν μπήκε επιτέλους στη φυλακή.
Ήλπιζα να πεθάνει στη φυλακή.
ΧΙΟΥΣΤΟΝ, ΤΕΞΑΣ
5 ΟΚΤΩΒΡΙΟΥ 2021
Απόψε, ο 67χρονος Κλάιντ Χέντρικ βγαίνει από τη φυλακή.
Το Τμήμα Ποινικής Δικαιοσύνης του Τέξας
λέει ότι αποφυλακίστηκε με υποχρεωτική επίβλεψη.
Δεν το πίστευα.
Ήταν σαν γροθιά στο στομάχι.
Αποφυλακίστηκε υπό όρους.
Σήμερα είναι έξω, υπό όρους.
Πόσο καιρό έμεινε μέσα;
Οχτώ χρόνια.
Ο Κλάιντ αποφυλακίστηκε πρόωρα,
λόγω κάποιας λεπτομέρειας σε έναν νόμο του Τέξας.
Δεν ξέρω.
Υπήρχε άλλη μία περίπτωση
όπου είχε προκύψει η πιθανότητα αποφυλάκισης του Χέντρικ,
και το αποτρέψαμε.
Μα τώρα ήταν αλλιώς.
Οι νόμοι που ισχύουν
είναι αυτοί που ίσχυαν όταν έγινε το έγκλημα.
Ήταν κάτι υποχρεωτικό.
Δεν θα γινόταν ακρόαση, ήταν αμετάκλητο.
Βάσει των νόμων, θα αποφυλακιζόταν τότε.
Δεν μπορούσε να γίνει κάτι γι' αυτό.
Αν με είχαν ακούσει εξαρχής,
θα έβρισκαν τη Λόρα.
Πιθανώς να υπήρχαν στοιχεία.
Τουλάχιστον θα μπορούσαν να βρουν την αιτία θανάτου.
Το μισώ που τα ξαναβλέπω αυτά.
Δεν υπάρχει λόγος 30 χρόνια μετά να το κάνω αυτό.
Πότε σταματά κανείς;
Κατά τη διάρκεια μιας υπόθεσης ποινικής δικαιοσύνης,
τα θύματα συχνά νιώθουν ότι αδικούνται. Σίγουρα, αυτό συμβαίνει κι εδώ.
Είναι αποκαρδιωτικό.
Δεν μπορώ να φανταστώ τον πόνο και την απογοήτευση του Τιμ Μίλερ.
Και της Μάρλα.
Αλλά το ορίζει ο νόμος.
Οπότε το καταλαβαίνω.
Πρέπει να το δεχτούμε.
Ευάλωτες γυναίκες.
Τις πιο ευάλωτες.
Αυτές ψάχνει.
Τέτοιον άνδρα αποφυλάκισαν.
Σ' αυτό το κέντρο μετάβασης μένει τώρα ο Χέντρικ.
Δεν είναι στη φυλακή πια, είναι ελεύθερος.
Είναι ελεύθερος.
Αύριο το πρωί, ο Μίλερ θα βρίσκεται απέναντι,
για να μοιραστεί τις ανησυχίες του για τις εξελίξεις.
6 ΟΚΤΩΒΡΙΟΥ 2021
Ο ΜΙΛΕΡ ΚΑΛΕΙ ΤΑ ΤΟΠΙΚΑ ΜΕΣΑ ΓΙΑ ΝΑ ΚΑΛΥΨΟΥΝ ΤΗ ΣΥΝΕΝΤΕΥΞΗ ΤΥΠΟΥ
Αυτήν τη στιγμή, ο Χέντρικ
βρίσκεται κάπου εκεί μέσα, στο κέντρο επανένταξης.
Σας παρουσιάζω μερικούς ανθρώπους που επηρεάστηκαν άμεσα από τον Κλάιντ.
Ζητώ από τη Νίνα Έντουαρντς να έρθει και να μας πει λίγα λόγια.
Γεια, είμαι η Νίνα Έντουαρντς. Είμαι η ανιψιά της Χάιντι Φάι.
Ο παππούς μου περνούσε ατελείωτες ώρες ψάχνοντάς την
και ηχογραφώντας σημειώσεις.
Και η γιαγιά μου πέθανε χωρίς να μάθει τι συνέβη στο παιδί της.
Εκ μέρους τους, σας ευχαριστώ
που μου επιτρέψατε να μιλήσω για τη Χίντι
που δεν είναι μαζί μας σήμερα.
Να βάλουμε το μικρόφωνο.
Ήρθα να μιλήσω για λογαριασμό μου
και εκ μέρους των θυμάτων που δεν έχουν πια φωνή,
και των θυμάτων εκεί έξω που δεν βρήκαν ακόμα τη φωνή τους.
Δώσαμε μια συνέντευξη Τύπου.
Απευθυνόμουν στο κοινό και στον Κλάιντ.
Το ότι δεν καταδικάστηκες
για άλλα εγκλήματα δεν σημαίνει ότι δεν τα διέπραξες.
Σας ευχαριστώ για την υποστήριξη.
Θέλω να μάθει όσο περισσότερος κόσμος γίνεται
τι είδους άτομο
άφησε ο νόμος να κυκλοφορεί εκεί έξω.
ΠΟΛΙΤΕΙΑ ΤΟΥ ΤΕΧΑΣ ΚΛΑΪΝΤ ΕΝΤΓΟΥΙΝ ΧΕΝΤΡΙΚ
Σε όλους μας εδώ,
όταν ζητήσαμε και παρακαλέσαμε για βοήθεια στην αρχή,
μας την αρνήθηκαν.
Δεν εγκαταλείπουμε.
Για την ακρίβεια, μόλις ξεκινήσαμε.
ΤΟ 2016, ΓΙΑ ΝΑ ΑΠΟΦΥΓΕΙ ΤΗ ΘΑΝΑΤΙΚΗ ΠΟΙΝΗ ΣΕ ΜΙΑ ΑΛΛΗ ΥΠΟΘΕΣΗ,
Ο ΓΟΥΙΛΙΑΜ ΡΙΣ ΟΔΗΓΗΣΕ ΤΙΣ ΑΡΧΕΣ ΣΤΙΣ ΤΖΕΣΙΚΑ ΚΕΪΝ ΚΑΙ ΚΕΛΙ ΑΝΝ ΚΟΞ.
Ο ΤΙΜ ΜΙΛΕΡ ΚΑΙ Η TEXAS EQUUSEARCH ΒΟΗΘΗΣΑΝ ΣΤΗΝ ΕΚΣΚΑΦΗ.
Δεν θα το ξεχάσω ποτέ.
Είπα "Γουίλιαμ, τι σκέφτεσαι;
Νιώθεις τύψεις για όλα αυτά;"
Παραδόξως, με κοίταξε κατάματα.
Είπε "Κύριε Μίλερ, δεν καταλαβαίνετε.
Άνθρωποι όπως εγώ δεν νιώθουμε τύψεις".
ΣΤΙΣ 29 ΙΟΥΝΙΟΥ 2022 Ο ΓΟΥΙΛΙΑΜ ΡΙΣ ΔΗΛΩΣΕ ΕΝΟΧΟΣ
ΓΙΑ ΤΟΝ ΘΑΝΑΤΟ ΤΗΣ ΛΟΡΑ ΣΜΙΔΕΡ, ΤΗΣ ΤΖΕΣΙΚΑ ΚΕΪΝ ΚΑΙ ΤΗΣ ΚΕΛΙ ΑΝΝ ΚΟΞ.
Υπήρξαν φορές που πιστεύαμε ότι δεν θα ζήσουμε αυτήν τη μέρα.
Ανακουφίστηκα που τώρα τα επίσημα αρχεία
θα δείχνουν ότι κρίθηκε ένοχος
και πως καταδικάστηκε για το ότι μας στέρησε την κόρη μας.
Ο ΡΙΣ ΚΑΤΑΔΙΚΑΣΤΗΚΕ ΣΕ ΙΣΟΒΙΑ ΓΙΑ ΚΑΘΕΝΑΝ ΑΠΟ ΤΟΥΣ ΤΡΕΙΣ ΦΟΝΟΥΣ.
Η ΝΙΝΑ ΕΝΤΟΥΑΡΝΤΣ ΠΑΡΕΔΩΣΕ ΤΙΣ ΚΑΣΕΤΕΣ ΤΟΥ ΠΑΠΠΟΥ ΤΗΣ
ΚΑΙ ΤΑ ΗΜΕΡΟΛΟΓΙΑ ΣΤΟ FBI ΓΙΑ ΝΑ ΕΞΕΤΑΣΤΟΥΝ ΓΙΑ ΣΤΟΙΧΕΙΑ.
Πρέπει να περιμένουμε να γυρίσουν οι τροχοί της δικαιοσύνης.
Ελπίζω να προχωράμε με γρηγορότερους ρυθμούς πια.
Δεν θα τα παρατήσουμε ποτέ. Θα συνεχίσουμε την έρευνα
μέχρι τη μέρα που θα πεθάνω.
Ο ΡΕΝΙΣΟΝ ΣΥΝΕΧΙΖΕΙ ΤΗΝ ΕΡΕΥΝΑ
Ακόμα λαμβάνουμε πληροφορίες για τις υποθέσεις.
Αν έχετε πληροφορίες για κάποιο από τα τέσσερα θύματα,
παρακαλώ, επικοινωνήστε με το FBI.
Διατηρείται η ανωνυμία σας.
Σε ενάμιση χρόνο συνταξιοδοτούμαι.
Άρα με περιμένει δουλειά.
56ο ΕΠΑΡΧΙΑΚΟ ΔΙΚΑΣΤΗΡΙΟ
ΣΤΙΣ 11 ΙΟΥΛΙΟΥ 2022, ΟΡΙΣΤΗΚΕ ΑΠΟΖΗΜΙΩΣΗ 24 ΕΚΑΤ. ΔΟΛ. ΣΤΟΝ ΤΙΜ ΜΙΛΕΡ
ΑΠΟ ΤΗ ΜΗΝΥΣΗ ΑΝΘΡΩΠΟΚΤΟΝΙΑΣ ΕΞ ΑΜΕΛΕΙΑΣ ΣΤΟΝ ΧΕΝΤΡΙΚ.
Υπέβαλα τη μήνυση για να ξέρει ο Κλάιντ
ότι "Κλάιντ, είμαι ακόμα εδώ".
ΙΚΑΝΟΠΟΙΕΙΤΑΙ ΤΟ ΑΙΤΗΜΑ ΤΟΥ ΜΙΛΕΡ ΓΙΑ ΕΡΗΜΗΝ ΑΠΟΦΑΣΗ
Ο ΚΛΑΪΝΤ ΧΕΝΤΡΙΚ ΔΕΝ ΚΑΤΗΓΟΡΗΘΗΚΕ ΠΟΤΕ
ΓΙΑ ΚΑΝΕΝΑ ΑΠΟ ΤΑ ΕΓΚΛΗΜΑΤΑ ΤΩΝ ΥΠΟΘΕΣΕΩΝ ΤΗΣ ΟΔΟΥ ΚΑΛΝΤΕΡ.
Υποτιτλισμός: Μαρία Κούτσιανου